Diari Oficial de la Generalitat Valenciana


Sumari del DOGV 3277, del 02-07-1998 (1998/4939)

RESOLUCIÓ d'1 de juny de la Direcció General d'Indústria i Energia, per la qual s'autoritza la línia elèctrica aèria a 132 kV, E.S. ST Picanya a L/Torrent-Quart i es declara en concret la seua utilitat pública.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3277

Data del DOGV
:   02-07-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/4939


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ d'1 de juny de la Direcció General d'Indústria i Energia, per la qual s'autoritza la línia elèctrica aèria a 132 kV, E.S. ST Picanya a L/Torrent-Quart i es declara en concret la seua utilitat pública. [1998/A4939]
  
Vist l'expedient incoat pel Servei Territorial d'Indústria i Energia de València a instància d'Iberdrola, SA, relatiu a l'autorització de la línia elèctrica aèria a 132 kV, E.S. ST Picanya a L/Torrent-Quart i la declaració en concret de la seua utilitat pública.
  
Atés que la sol·licitud d'autorització indicada ha seguit la tramitació establida en el Decret 2.617/1966, de 20 d'octubre, sobre autorització d'instal·lacions elèctriques; Decret 2.619/1966, de la mateixa data, sobre expropiació forçosa en matèria d'instal·lacions elèctriques; Llei 40/1994, de 30 de desembre, d'Ordenació del Sistema Elèctric Nacional; Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental, i la Llei 2/1989, de 3 de març, de la Generalitat Valenciana, sobre Impacte Ambiental.
  
Atés que en el període d'informació pública va comparéixer l'Ajuntament de Picanya, i l'empresa Iberdrola, SA acceptà els condicionats imposats per aquest.
  
Atés que amb data 21 de gener de 1998 la Conselleria de Medi Ambient va formular declaració d'impacte ambiental en la qual es considerava acceptable als únics efectes mediambientals, i sense perjudici de l'obtenció prèvia de les autoritzacions sectorials que hi són d'aplicació, el projecte de línia elèctrica a 132 kV Torrent-Quart/ST Picanya, al territori de Picanya (València), per a l'alternativa B, d'acord amb allò que s'ha disposat en l'estudi d'impacte ambiental, al compliment de les mesures correctores proposades en aquest i al compliment de les prescripcions que es recullen en la part dispositiva d'aquesta resolució.
  
Atés que la finalitat que es persegueix amb l'establiment de la línia és la millora del subministrament d'energia elèctrica a la zona.
  
Vist l'informe emés per l'òrgan instructor de l'expedient.
  
Aquesta Direcció General d'Indústria i Energia resol:
  
Primer
  
Autoritzar a Iberdrola, SA, la línia elèctrica aèria a 132 kV, E.S. ST Picanya a L/Torrent-Quart, les característiques principals de la qual són les següents:
  
- Tensió: 132 kV.
  
- Origen: ST Picanya.
  
- Final: L/Torrent-Quart.
  
- Longitud: 122 metres.
  
- Suports estructura metàl·lica.
  
- Conductor: un circuit d'alumini-acer 381,5 mm2 de secció (al 337,8 mm2 + Ac 43,7 mm2).
  
- Cable de terra tipus OPGW amb fibra òptica en el seu nucli.
  
- Aïllament cadena deu aïlladors de vidre tipus U100 BS.
  
La finalitat que es persegueix és millorar el subministrament d'energia elèctrica de la zona.
  
Segon
  
Declarar en concret la utilitat pública de la instal·lació elèctrica que s'autoritza als efectes assenyalats en la Llei 10/1966, sobre Expropiació Forçosa i Sancions en Matèria d'Instal·lacions Elèctriques, i el seu reglament, d'aplicació segons el Decret 2.619/1966, de 20 d'octubre.
  
Tercer
  
Aprovar el projecte d'execució, sotmetent-lo a les següents condicions:
  
1. Les obres hauran de realitzar-se d'acord amb el projecte presentat.
  
2. El termini de posada en marxa serà de sis mesos comptats a partir de la notificació d'aquesta resolució.
  
3. El titular donarà compte de la terminació de les obres al Servei Territorial d'Indústria i Energia de València a efectes de reconeixement definitiu i extensió de l'acta de posada en marxa.
  
4. L'administració deixarà sense efecte aquesta resolució en qualsevol moment en què observe l'incompliment de les condicions imposades.
  
5. Condicions d'ordre mediambiental: les indicades en la Declaració d'Impacte Ambiental de 21 de gener de 1998 de la Direcció General per al Desenvolupament Sostenible de la Conselleria de Medi Ambient.
  
Contra aquesta resolució que no posa fi a la via administrativa podrà interposar-se un recurs ordinari davant del conseller d'Ocupació, Indústria i Comerç, en el termini d'un mes comptat a partir del dia de la notificació d'aquesta resolució, de conformitat amb allò que s'ha disposat en l'article 114 en relació amb el 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 1 de juny de 1998.- El director general d'Indústria I Energia: José Luis Ramírez Sorribes.